[{"text_idx": "#000002", "text": "Naised, kes jooksevad huntidegaTeekond iseendasse"}, {"text_idx": "#000004", "text": "Naised, kes jooksevad huntidegaMeeldetuletused iseendaleEneseva\u0308a\u0308rtustaja o\u0303igusedKuidas hoida ro\u0303o\u0303mu ja aktiivsust"}, {"text_idx": "#000008", "text": "Clarissa Pinkola Estesi raamatust \u201eNaised, kes jooksevad huntidega\u201c on kuulnud pea iga naine. Maailmas on ku\u0308mneid tuhandeid naisi, keda see raamat on puudutanud, raputanud, toetanud ja inspireerinud. See on naistejuttude raamat, mis pakub teeviitu. Su\u0308gavate ja metafoorsete mo\u0303istulugude kaudu avanevate arhetu\u0308u\u0308pide lahtipo\u0303imimine vo\u0303imaldab meil vaadata iseenda u\u0308rgse naiselikkuse su\u0308gavamatesse soppidesse. To\u0303si, see raamat ei ole kergete killast. Puudutab see ju meie selliseid hingetahke, mis su\u0308gavad ja omased... aga samas ta\u0308napa\u0308evase elu kiirka\u0308igu juures unustuse ho\u0303lma vajunud. Ning seeto\u0303ttu ei juletagi neile alati otsa vaadata. Tundlik koht on."}, {"text_idx": "#000012", "text": "Muinasjutud on oma olemuselt mitmekihilised. Neid vo\u0303ib lugeda kui po\u0303nevat ja kaasahaaravat su\u0308ndmuste ka\u0308iku, mis tegelastega juhtub. Aga vo\u0303ib valida vaadata ka teistsuguseid kihistusi. Metafoorseid peegeldusi elu kohta, naise hingeelu toimimise po\u0303hialuseid, arhetu\u0308u\u0308pseid vorme. U\u0308he loo ko\u0303ik tahud \u2013 tegevused ja tegelased \u2013 vo\u0303ivad olla ko\u0303ik meie endi sisemaailma osad. Ega seda ise oskakski alati na\u0308ha, Clarissa to\u0303lgendused raamatus avavad ja aitavad mo\u0303ista neid su\u0308gavamaid arhetu\u0308u\u0308psemaid kihistusi."}, {"text_idx": "#000017", "text": "Need on ennemuistsete naiste saladusi kandvad o\u0303petusjutud julgusest, naiselikust tarkusest, hingerikkustest, armastusest, suhetest, loovusest, armastusest oma hinge vastu, oma varjatud osadest, vaistust ja oma tajude teritamisest, kojujo\u0303udmisest oma hingetunnetuse juurde, su\u0308nnipa\u0308rasest elujo\u0303ust, seksuaalsusest, ha\u0308bist, saladustest ja paljust muust, millest naise elu koosneb."}, {"text_idx": "#000018", "text": "Liikudes edasi mo\u0308o\u0308da muinasjuttude, mu\u0308u\u0308tide ja pajatuste rada, viivad need meid aina su\u0308gavamale naiseomaste teadmiste valda. See pole alati lihtne tee ja raamatuga to\u0308o\u0308tades vo\u0303ib nii mo\u0303nigi kord kogeda tahtmist raamat ka\u0308est panna."}, {"text_idx": "#000028", "text": "Clarissa u\u0308tleb, et nii nagu u\u0308rglaaned oma loomadega, on ka u\u0308rgnaine va\u0308ljasuremisohus. Nii nagu on rikkumata metsik loodus meie planeedi pealt kadumas, no\u0303rgeneb ka meie arusaamine meie sisemisest u\u0308rgloomusest. Naise loomus on loomupa\u0308raselt vaistlik, aga meie hingelaadi kiputakse kultuuri poolt vormima, algkujust vo\u0303o\u0303randama, et seda no\u0308 hea tooniga koosko\u0303lastuvasse vormi suruda. U\u0308rgnaise soov on juhtida naisterahvast tagasi ta loomusunniliste ja u\u0308rgsete tunnete juurde."}, {"text_idx": "#000029", "text": "U\u0308rgvana teadjanaine elab vahemaailmas, mo\u0303istusemaailma ja mu\u0308u\u0308dimaailma piiril. Ta elab kohas, kus naise hing ja hundi hing kokku saavad \u2013 see on paik, kus naise mo\u0303istus sulandub vaistudeks, kus sisim hingeelu va\u0308a\u0308rtustab ta argielu. See on koht, kus naine hakkab huntidega kaasa jooksma."}, {"text_idx": "#000038", "text": "A\u0308rgem kulutagem aega vihastamise peale! Enneko\u0303ike olgem kavalad ja kasutagem oma naiselikku nutikust. Olgem julged ja kannatlikud, nagu see naine \u201ePoolkuukaru\u201c loost, kes o\u0303pib pettepiltidest la\u0308bi na\u0308gema. A\u0308ra lase va\u0308ikese tikumu\u0308u\u0308ja kombel po\u0303levatel tikkudel ja kaunitel unelmakangastustel end hullutada. A\u0308ra lase kuldsel to\u0303llal iseennast unustama ahvatleda ja punastel kingakestel end hullumiseni tantsitada."}, {"text_idx": "#000042", "text": "Artikkel ilmus ajakirja Sensa 2016 jaanuarinumbris."}, {"text_idx": "#000043", "text": "Vaata ka: Jutu- ja meditatsioonio\u0303htud raamatuga: Naised, kes jooksevad huntidega"}]